
8 DR 31.10.2019 

 

 

hanya 1,676 yang akan ditempatkan di sekolah dalam bulan November yang akan datang 
ini.  

 Jadi untuk mengatasi masalah ini, kita telah ambil satu inisiatif di mana kita 
berhasrat untuk melantik guru interim pada Februari yang akan datang dan jumlah yang 
kita sasarkan adalah lebih kurang 3,000 orang guru untuk kumpulan SK dan juga 800 
orang untuk SJKC. Sekian jawapan saya, terima kasih. 

 Dato’ Tuan Ibrahim bin Tuan Man [Kubang Kerian]: Terima kasih. Tuan Yang 
di-Pertua saya ingin dapat penjelasan. Pada bulan Januari 2019, Yang Berhormat 
Menteri ada mencadangkan supaya suatu sistem perkeranian diwujudkan di sekolah 
supaya mengurangkan beban guru-guru terhadap tugas-tugas perkeranian. Saya 
hendak dapat penjelasan sejauh mana rancangan tersebut dapat dijalankan sebab saya 
masih lagi mendapat aduan daripada guru-guru yang mereka terpaksa masukkan data, 
tugas-tugas perkeranian yang terpaksa dibuat sampai sekarang. Mohon penjelasan.   

 Puan Teo Nie Ching: Terima kasih atas soalan tambahan tersebut. Setakat ini 
kita tidak ada satu keputusan muktamad tentang pelantikan yang disebut tadi tetapi 
memang dalam proses untuk membuat kajian bagaimana kita boleh meringankan beban 
guru. Setakat ini measures ataupun pendekatan interim telah dilaksanakan dan kita 
harap bahawa tidak lama lagi kita boleh mewujudkan satu penyelesaian dalam tempoh 
masa panjang untuk mengatasi isu tersebut. Sekian jawapan saya. Terima kasih.  

 Timbalan Yang di-Pertua [Dato’ Mohd Rashid Hasnon]: Terima kasih. 
Pertanyaan yang kedua, saya jemput Yang Berhormat Parit. 

 Dato’ Mohd. Nizar bin Haji Zakaria [Parit]: Terima kasih Tuan Yang di-Pertua.  
Assalamualaikum warahmatullahi wabarakatuh. Salam Sejahtera. Saya hendak tujukan 
khas kepada pesara dan juga kepada anggota kita yang bertugas.  

 
Oh! Tentera, jasamu dikenang,  

 Budimu tidak terbilang,  
Semangat mu dijulang,  

 Keperwiraan mu senantiasa gemilang,  
Jasa perajurit memang tidak dilupakan,  

 Jasa mu mewangi hingga ke mati, 
Siap siaga demi agama dan negara dipertahankan, 

 Kaulah perwira negara dan rakyat sejati... [Tepuk] 

 

2. Dato' Mohd. Nizar bin Haji Zakaria [ Parit ] minta Menteri Pertahanan 
menyatakan: 

(a) apakah tindakan yang telah diambil oleh kementerian terhadap 
individu-individu yang didapati menghina dan mempertikaikan 
tugas anggota tentera; dan  

(b) apakah usaha yang dijalankan oleh kementerian bagi 
memberikan kesedaran kepada masyarakat mengenai jasa dan 
pengorbanan anggota tentera di Malaysia.    

■1040 

 Menteri Pertahanan [Tuan Mohamad bin Sabu]: Terima kasih, Tuan Yang di-
Pertua. Saya ambil sajak itu sebahagian daripada ucapan saya juga... [Dewan riuh] 
[Tepuk] 

 Saya akan jawab bersama dengan Yang Berhormat Mersing. Kementerian 
Pertahanan dan Angkatan Tentera Malaysia memandang serius tindakan pihak-pihak 
tertentu yang bersifat menghina dan mempertikai tugas Angkatan Tentera Malaysia.  
Sebagai reaksi terhadap penghinaan yang dilakukan, kepimpinan tertinggi kementerian 
dan ATM turut membuat penegasan sama ada secara rasmi atau peribadi melalui 
pelbagai medium komunikasi dengan mengutuk tindakan pihak-pihak tersebut di 
samping memberi amaran agar menghentikan tindakan tersebut. 

 Penegasan rasmi ini telah dinyatakan oleh kementerian melalui ucapan saya 
pada perhimpunan Kementerian Pertahanan dan Kempen Kibar Jalur Gemilang 
sempena sambutan Bulan Kemerdekaan 2019 pada 16 Ogos 2019 yang lalu.   

 Dalam usaha memberi kesedaran kepada masyarakat, kementerian sentiasa 
menguar-uarkan serta menonjolkan peranan tugas dan kesiagaan Angkatan Tentera 



hanya 1,676 yang akan ditempatkan di sekolah dalam bulan November yang akan datang ini. Jadi untuk mengatasi masalah ini, kita telah ambil satu inisiatif di mana kita berhasrat untuk melantik guru interim pada Februari yang akan datang dan jumlah yang kita sasarkan adalah lebih kurang 3,000 orang guru untuk kumpulan SK dan juga 800 orang untuk SJKC. Sekian jawapan saya, terima kasih. Dato' Tuan Ibrahim bin Tuan Man [Kubang Kerian]: Terima kasih. Tuan Yang di-Pertua saya ingin dapat penjelasan. Pada bulan Januari 2019, Yang Berhormat Menteri ada mencadangkan supaya suatu sistem perkeranian diwujudkan di sekolah supaya mengurangkan beban guru-guru terhadap tugas-tugas perkeranian. Saya hendak dapat penjelasan sejauh mana rancangan tersebut dapat dijalankan sebab saya masih lagi mendapat aduan daripada guru-guru yang mereka terpaksa masukkan data, tugas-tugas perkeranian yang terpaksa dibuat sampai sekarang. Mohon penjelasan. Puan Teo Nie Ching: Terima kasih atas soalan tambahan tersebut. Setakat ini kita tidak ada satu keputusan muktamad tentang pelantikan yang disebut tadi tetapi memang dalam proses untuk membuat kajian bagaimana kita boleh meringankan beban guru. Setakat ini measures ataupun pendekatan interim telah dilaksanakan dan kita harap bahawa tidak lama lagi kita boleh mewujudkan satu penyelesaian dalam tempoh masa panjang untuk mengatasi isu tersebut. Sekian jawapan saya. Terima kasih. Timbalan Yang di-Pertua [Dato' Mohd Rashid Hasnon]: Terima kasih. Pertanyaan yang kedua, saya jemput Yang Berhormat Parit. Dato' Mohd. Nizar bin Haji Zakaria [Parit]: Terima kasih Tuan Yang di-Pertua. Assalamualaikum warahmatullahi wabarakatuh. Salam Sejahtera. Saya hendak tujukan khas kepada pesara dan juga kepada anggota kita yang bertugas. Oh! Tentera, jasamu dikenang, Budimu tidak terbilang, Semangat mu dijulang, Keperwiraan mu senantiasa gemilang, Jasa perajurit memang tidak dilupakan, Jasa mu mewangi hingga ke mati, Siap siaga demi agama dan negara dipertahankan, Kaulah perwira negara dan rakyat sejati... [Tepuk]. 2. Dato' Mohd. Nizar bin Haji Zakaria [ Parit ] minta Menteri Pertahanan menyatakan: (a) apakah tindakan yang telah diambil oleh kementerian terhadap individu-individu yang didapati menghina dan mempertikaikan tugas anggota tentera; dan (b) apakah usaha yang dijalankan oleh kementerian bagi memberikan kesedaran kepada masyarakat mengenai jasa dan pengorbanan anggota tentera di Malaysia. #1040 Menteri Pertahanan [Tuan Mohamad bin Sabu]: Terima kasih, Tuan Yang di- Pertua. Saya ambil sajak itu sebahagian daripada ucapan saya juga... [Dewan riuh] [Tepuk] Saya akan jawab bersama dengan Yang Berhormat Mersing. Kementerian Pertahanan dan Angkatan Tentera Malaysia memandang serius tindakan pihak-pihak tertentu yang bersifat menghina dan mempertikai tugas Angkatan Tentera Malaysia. Sebagai reaksi terhadap penghinaan yang dilakukan, kepimpinan tertinggi kementerian dan ATM turut membuat penegasan sama ada secara rasmi atau peribadi melalui pelbagai medium komunikasi dengan mengutuk tindakan pihak-pihak tersebut di samping memberi amaran agar menghentikan tindakan tersebut. Penegasan rasmi ini telah dinyatakan oleh kementerian melalui ucapan saya pada perhimpunan Kementerian Pertahanan dan Kempen Kibar Jalur Gemilang sempena sambutan Bulan Kemerdekaan 2019 pada 16 Ogos 2019 yang lalu. Dalam usaha memberi kesedaran kepada masyarakat, kementerian sentiasa menguar-uarkan serta menonjolkan peranan tugas dan kesiagaan Angkatan Tentera.